pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติ 1.52 หมื่นล้าน เพิ่มวงเงินลงทุน 2 โครงการด้านไฟฟ้า เพิ่มความมั่นคงทางพลังงานในพื้นที่ EEC
วันอังคารที่ 12 เมษายน 2565
ครม.อนุมัติ 1.52 หมื่นล้าน เพิ่มวงเงินลงทุน 2 โครงการด้านไฟฟ้า เพิ่มความมั่นคงทางพลังงานในพื้นที่ EEC
ครม.อนุมัติ 1.52 หมื่นล้าน เพิ่มวงเงินลงทุน 2 โครงการด้านไฟฟ้า เพิ่มความมั่นคงทางพลังงานในพื้นที่ EEC
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 เมษายน 2565 ว่า ครม.อนุมัติเพิ่มวงเงินลงทุนจํานวน 2 โครงการ รวมวงเงิน 15,200 ล้านบาท ประกอบด้วย 1)โครงการปรับปรุงระบบส่งไฟฟ้าบริเวณภาคตะวันออกเพื่อเสริมความมั่นคงระบบไฟฟ้า (โครงการ TIPE) เพิ่มวงเงินลงทุนจํานวน 9,000 ล้านบาท จากเดิมที่อนุมัติไว้ 12,000 ล้านบาท รวมวงเงินลงทุนโครงการทั้งสิ้น 21,000 ล้านบาท 2)โครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3 (โครงการ IPP3) เพิ่มวงเงินลงทุนจํานวน 6,200 ล้านบาท จากเดิมที่อนุมัติไว้ 7,250 ล้านบาท รวมวงเงินลงทุนโครงการทั้งสิ้น 13,450 ล้านบาท โดยใช้วงเงินงบประมาณลงทุนในปี พ.ศ.2564 และปี พ.ศ.2565 ตามที่กระทรวงพลังงานเสนอ
ความจําเป็นที่ต้องปรับเพิ่มวงเงินลงทุนในครั้งนี้ เนื่องจากพื้นที่ดําเนินการก่อสร้างระบบโครงข่ายไฟฟ้าของทั้ง 2 โครงการ อยู่ในพื้นที่จังหวัดชลบุรี ระยอง และฉะเชิงเทรา ซึ่งเป็นพื้นที่โครงการเขตพัฒนาพิเศษภาคตะวันออก (EEC) ทําให้ราคาที่ดินและทรัพย์สินที่ต้องนํามาใช้ในการคํานวณค่าทดแทนกรรมสิทธิ์ที่ดินและทรัพย์สินปรับเพิ่มขึ้น จึงต้องนําราคาประเมินทุนทรัพย์ที่ดิน ปี พ.ศ.2559 - 2562 ที่ยังมีผลบังคับใช้ในปี พ.ศ.2563 ในอัตรา 7.45 เท่า มาใช้เป็นเกณฑ์ในการคํานวณค่าทดแทนตามหลักเกณฑ์ที่คณะกรรมการกํากับกิจการพลังงานกําหนด ทําให้ค่าทดแทนมีราคาสูงกว่าราคาที่ประมาณการไว้ กระทรวงพลังงานจึงต้องเสนอเพิ่มวงเงินลงทุนดังกล่าว สําหรับรายละเอียดโครงการ มีดังนี้
โครงการปรับปรุงระบบส่งไฟฟ้าบริเวณภาคตะวันออกเพื่อเสริมความมั่นคงระบบไฟฟ้า (โครงการ TIPE) มีวัตถุประสงค์เพื่อเสริมสร้างความมั่นคงระบบไฟฟ้าให้สามารถรองรับโรงไฟฟ้าได้เพิ่มขึ้นและแก้ไขข้อจํากัดด้านระบบกระแสลัดวงจรในระยะยาว คาดว่าจะก่อสร้างสายส่งไฟฟ้าแรงสูงและสถานีไฟฟ้าแรงสูงแล้วเสร็จภายในเดือนธันวาคม 2570 ปัจจุบัน มีสายส่งไฟฟ้าแรงสูงที่ก่อสร้างเสร็จแล้ว 2 แห่ง อยู่ระหว่างดําเนินการก่อสร้างอีก 5 แห่ง
ส่วนโครงการระบบส่งไฟฟ้าเพื่อรับซื้อไฟฟ้าจากผู้ผลิตไฟฟ้าเอกชนรายใหญ่ ระยะที่ 3 (โครงการ IPP3) มีวัตถุประสงค์เพื่อเชื่อมโยงโรงไฟฟ้าจากผู้ผลิตไฟฟ้าเอกชนรายใหญ่ ระยะที่ 3 ปริมาณ 5,000 เมกะวัตต์ เข้ากับระบบของการไฟฟ้าฝ่ายผลิตแห่งประเทศไทย ซึ่งจะช่วยเพิ่มขีดความสามารถในการจัดส่งไฟฟ้าไปยังภาคตะวันออกและภาคกลาง คาดว่าจะก่อสร้างสายส่งไฟฟ้าแรงสูงและสถานีไฟฟ้าแรงสูงแล้วเสร็จภายในเดือนมีนาคม 2566 เพื่อรองรับการจ่ายไฟฟ้าของโรงไฟฟ้าบริษัทเอกชนที่ผ่านการคัดเลือก ซึ่งมีกําหนดจ่ายไฟฟ้าเข้าระบบเชิงพาณิชย์ในวันที่ 31 มีนาคม 2566 ปัจจุบัน กําลังดําเนินการก่อสร้างสายส่งไฟฟ้าแรงสูง 3 แห่ง
รัฐบาลไทย-ข่าวทำเนียบรัฐบาล-PM concerned over COVID-19 situation in 4 Southernmost provinces
วันอังคารที่ 19 ตุลาคม 2564
PM concerned over COVID-19 situation in 4 Southernmost provinces
PM concerned over COVID-19 situation in 4 Southernmost provinces
October 18, 2021, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has great concern over the COVID-19 situation in the 4 Southernmost provinces, which saw an increase in the number of infected patients. He called on everyone, including those who have already received vaccination, to strictly conform to the universal prevention guideline, avoid mass gathering or unnecessary activities, regularly wash hands, and observe social distancing and mask wearing even at home. Cooperation has also been sought from shops, markets, and communities to elevate their safety measures for various activities and businesses under the COVID-Free setting. The Prime Minister also ordered law enforcement officials to ensure compliance of pubs/karaoke/entertainment places. If they are found selling alcohols, or opening beyond the restricted hours, which is deemed violating the Emergency Decree, they will be strictly prosecuted according to the law.
The Government Spokesperson added that the COVID-19 situation in Thailand has been on the positive trend. The Prime Minister also ordered concerned agencies to expedite vaccination, and distribution of ATKs and medical supplies.The integrative task force for COVID-19 situation administration in the Southernmost provinces, led by Gen Natthapol Nakpanich, an advisor to the Prime Minister, has been set up to work together with the local administrations in tightening control measures and locking down some areas in the provinces to promptly curb the spread of the disease.
รัฐบาลไทย-ข่าวทำเนียบรัฐบาล-นายกฯ ย้ำดูแลประชาชนทุกภาคส่วน ครม.อนุมัติเงินกู้เพื่อตรึงราคาน้ำมันดีเซลไม่เกิน 30 บาท/ลิตร
วันอังคารที่ 16 พฤศจิกายน 2564
นายกฯ ย้ําดูแลประชาชนทุกภาคส่วน  ครม.อนุมัติเงินกู้เพื่อตรึงราคาน้ํามันดีเซลไม่เกิน 30 บาท/ลิตร
นายกฯ ย้ําดูแลประชาชนทุกภาคส่วน  ครม.อนุมัติเงินกู้เพื่อตรึงราคาน้ํามันดีเซลไม่เกิน 30 บาท/ลิตร
วันนี้ (16 พ.ย.64) เวลา 13.15 น. ณ ห้องประชุมโภคีธารา โรงแรมโซฟิเทล กระบี่ โภคีธรา กอล์ฟ แอนด์ สปา รีสอร์ท พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงแนวทางในการดูแลราคาน้ํามันขณะนี้ว่า รัฐบาลดูแลประชาชนทุกภาคส่วน ให้ดีที่สุด ยืนยันที่จะตรึงราคาดีเซลให้ไม่เกิน 30 บาท/ลิตร โดยที่ประชุมเห็นชอบร่างหลักเกณฑ์การกู้เงินของสํานักงานกองทุนน้ํามันเชื้อเพลิง (สกนช.) โดยให้ สกนช. ดําเนินการกู้เฉพาะวงเงิน 20,000 ล้านบาท ตามกรอบของกฎหมายกองทุนน้ํามันเชื้อเพลิงที่มีอยู่เพื่อพยุงราคาและเตรียมพร้อมสภาพคล่องในการตรึงราคาน้ํามันดีเซลไม่ให้เกิน 30 บาท/ลิตร เพื่อลดผลกระทบต่อค่าครองชีพประชาชนในช่วงที่สถานการณ์ราคาน้ํามันในตลาดโลกยังคงมีแนวโน้มผันผวน และคาดว่าเมื่อสถานการณ์การเข้าสูภาวะปกติราคาน้ํามันก็จะลดลง และในอนาคตต้องมีการสนับสนุนให้มีการใช้พลังงานไฟฟ้าในประเทศ 30% ด้วย พร้อมขอความเข้าใจจากตัวแทนผู้ประกอบการขนส่งรถบรรทุกทั่วประเทศ อย่าใช้แรงกดดันรัฐบาลเพราะต้องดูแลประชาชนทุกกลุ่มและต้องพิจารณาด้วยความละเอียดรอบคอบ และขอให้คํานึงถึงสถานการณ์ที่เกิดขึ้นกับประเทศในขณะนี้ อย่างไรก็ตามได้สั่งการให้กระทรวงคมมนาคมไปจัดขนส่งทางรถไฟ และจัดรถ บขส. สําหรับขนส่งสินค้าอีกทางหนึ่งเพิ่มเติม
--------------
รัฐบาลไทย-ข่าวทำเนียบรัฐบาล-ครม. อนุมัติ 2.9 พันล้าน พัฒนาและเสริมสร้างความเข้มแข็งเศรษฐกิจฐานราก 10 จว.
วันอาทิตย์ที่ 5 กันยายน 2564
ครม. อนุมัติ 2.9 พันล้าน พัฒนาและเสริมสร้างความเข้มแข็งเศรษฐกิจฐานราก 10 จว.
....
ที่ประชุม ครม. ไฟเขียวกรอบวงเงิน 2,909,015,572 บาท สําหรับโครงการพัฒนาและเสริมสร้างความเข้มแข็งของเศรษฐกิจฐานราก จํานวน 1,766 โครงการ ในพื้นที่ 10 จังหวัด ได้แก่ แพร่ พิษณุโลก ตาก สุโขทัย ร้อยเอ็ด สุรินทร์ อํานาจเจริญ พระนครศรีอยุธยา ปราจีนบุรี และสระแก้ว
.
ครอบคลุม 4 กลุ่มหลัก
1.กลุ่มพัฒนาสินค้า ท่องเที่ยวบริการ และ
2.กลุ่มยกระดับประสิทธิภาพและสร้างมูลค่าเพิ่มด้านการเกษตร
3.กลุ่มส่งเสริมและพัฒนาทักษะฝีมือแรงงาน
4.กลุ่มพัฒนาโครงสร้างพื้นฐานชุมชน
.
เพื่อยกระดับมาตรฐานและคุณภาพของสินค้า ทักษะความรู้ในการประกอบอาชีพ และพัฒนาโครงสร้างพื้นฐาน ฟื้นฟูเศรษฐกิจหมู่บ้านและชุมชน โดยคาดว่าจะเกิดการจ้างงาน 29,765 คน มีผู้ที่ได้รับประโยชน์กว่า 3,535,704 คน หรือราว 8,354 ครัวเรือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส หารือ "Big Data" ร่วมกรรมาธิการบริหารราชการแผ่นดินวุฒิสภา
วันจันทร์ที่ 14 มิถุนายน 2564
ดีอีเอส หารือ "Big Data" ร่วมกรรมาธิการบริหารราชการแผ่นดินวุฒิสภา
ดีอีเอส หารือ "Big Data" ร่วมกรรมาธิการบริหารราชการแผ่นดินวุฒิสภา
เมื่อวันที่14มิถุนายน2564 นายชัยวุฒิธนาคมานุสรณ์เป็นประธานการประชุมผู้บริหารกระทรวงดิจิทัลเพื่อเศรษฐกิจและสังคมเป็นประธานการประชุมหารือเรื่อง"Big Data"โดยมีพลเอกอกนิษฐ์หมื่นสวัสดิ์ ประธานคณะกรรมาธิการการบริหารราชการแผ่นดินวุฒิสภาฯพร้อมด้วยคณะฯและนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมรวมทั้งผู้แทนจากหน่วยงานในสังกัดกระทรวงฯเข้าร่วมการประชุมณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคมในการนี้คณะกรรมาธิการฯมีวัตถุประสงค์เพื่อติดตามเสนอแนะและเร่งรัด แผนการปฏิรูปปประเทศด้านการบริหารราชการแผ่นดิน(ฉบับปรับปรุง)ในกิจกรรมปฏิรูปที่1ปรับเปลี่ยนรูปแบบการบริหารงานและการบริการภาครัฐไปสู่ระบบดิจิทัลในประเด็นรายงานผลการศึกษาไทยแลนด์ดิจิทัลแพลตฟอร์ม(One Country One Platform) เพื่อให้ภารกิจดังกล่าวเป็นไปอย่างมีประสิทธิภาพบรรลุวัตถุประสงค์ของเจตนารมณ์ของรัฐธรรมนูญแห่งราชอาณาจักรไทยและสอดคล้องกับแผนแม่บทภายใต้ยุทธศาสตร์ที่อยู่ในหน้าที่และอํานาจและอื่นๆที่เกี่ยวข้องต่อไป
***********
รัฐบาลไทย-ข่าวทำเนียบรัฐบาล-ชู “เศรษฐกิจสร้างสรรค์” ใช้ศิลปะ - วัฒนธรรมไทย สร้างการเติบโตทางเศรษฐกิจหลังโควิด-19
วันอังคารที่ 14 กันยายน 2564
ชู “เศรษฐกิจสร้างสรรค์” ใช้ศิลปะ - วัฒนธรรมไทย สร้างการเติบโตทางเศรษฐกิจหลังโควิด-19
....
นายธนกร วังบุญคงชนะ โฆษกรัฐบาล เผยรัฐบาลตั้งเป้าผลักดันวัฒนธรรมไทยที่มีศักยภาพ 5F คือ Food (อาหาร) Film (ภาพยนตร์) Fashion (ผ้าไทยและการออกแบบ) Fighting (มวยไทย) และ Festival (เทศกาล ประเพณี) สร้างการเติบโตทางเศรษฐกิจหลังยุคโควิด-19
.
และส่งเสริมอุตสาหกรรมสร้างสรรค์ 15 สาขา ได้แก่ งานฝีมือและหัตถกรรม ดนตรี ศิลปะการแสดง ทัศนศิลป์ ภาพยนตร์ การแพร่ภาพและกระจายเสียง การพิมพ์ ซอฟต์แวร์ การโฆษณา การออกแบบ การให้บริการด้านสถาปัตยกรรม แฟชั่น อาหารไทย การแพทย์แผนไทย และการท่องเที่ยวเชิงวัฒนธรรม
.
อ่านเพิ่มเติมได้ที่https://www.thaigov.go.th/news/contents/details/45753
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายก” กำชับฝ่ายความมั่นคงจับกุมแรงงานต่างด้าวลักลอบเข้าประเทศผิดกฎหมาย ควบคู่มาตรการป้องกันและควบคุมโรค Covid-19 มอบหมาย ก.แรงงาน หาแนวทางเพิ่มแรงงานในระบบ
วันศุกร์ที่ 5 พฤศจิกายน 2564
โฆษกรัฐบาลเผย “นายก” กําชับฝ่ายความมั่นคงจับกุมแรงงานต่างด้าวลักลอบเข้าประเทศผิดกฎหมาย ควบคู่มาตรการป้องกันและควบคุมโรค Covid-19  มอบหมาย ก.แรงงาน หาแนวทางเพิ่มแรงงานในระบบ
โฆษกรัฐบาลเผย “นายก” กําชับฝ่ายความมั่นคงจับกุมแรงงานต่างด้าวลักลอบเข้าประเทศผิดกฎหมาย ควบคู่มาตรการป้องกันและควบคุมโรค Covid-19  มอบหมาย ก.แรงงาน หาแนวทางเพิ่มแรงงานในระบบ ในภาคอุตสาหกรรมและการบริการ รองรับการเปิดประเทศของรัฐบาล
ายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับผู้ว่าราชการจังหวัดตามแนวชายแดน เจ้าหน้าที่ฝ่ายความมั่นคงทั้ง ตํารวจ ทหาร ฝ่ายปกครอง เพิ่มความเข้มงวด เฝ้าระวัง สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนโดยผิดกฎหมาย หลังพบการรายงานการจับกุมการลักลอบขนย้ายแรงงานเถื่อนผ่านชายแดนมีความถี่มากขึ้น โดยให้เจ้าหน้าที่ฝ่ายความมั่นคงบังคับใช้กฎหมายอย่างเข้มงวด เพิ่มมาตรการป้องกันและแก้ไขปัญหาอาชญากรรมทุกประเภท ทั้งการลักลอบเข้าเมืองผิดกฎหมาย การค้าอาวุธเถื่อนและยาเสพติด ควบคู่ไปกับมาตรการป้องกันและควบคุมโรค Covid-19 บริเวณชายแดน รวมทั้งใช้กลไก ศูนย์สั่งการชายแดนไทยกับประเทศเพื่อนบ้านจังหวัด ผ่านผู้ว่าราชการจังหวัดบูรณาการการทํางาน ร่วมกันและนําเทคโนโลยีมาใช้เชื่อมโยงกันอย่างเป็นระบบ และให้สถานที่กักกัน (OQ) ให้เพียงพอเพี่อรองรับการลักลอบข้ามแดนที่มากขึ้น เพื่อป้องกันการแพร่ระบาดของ Covid-19 อย่างมีประสิทธิภาพ
โฆษกประจําสํานักนายกรัฐมนตรี กล่าวว่า สําหรับการจับกุมการลักลอบขนย้ายแรงงานเถื่อนผ่านชายแดนหลายคดีในรอบสัปดาห์ที่ผ่านมา เช่นวันที่ 3 พ.ย. 64 เจ้าหน้าที่จับกุมกลุ่มบุคคลต่างด้าวสัญชาติเมียนมา จํานวน 17 คน ที่บริเวณจุดตรวจ ต.แม่งอน อ.ฝาง จ.เชียงใหม่ วันเดียวกันในพื้นที่อ่างเก็บน้ําห้วยงู บ.ห้วยหมากเลี่ยม ต.ม่อนปิ่น อ.ฝาง จ.เชียงใหม่ พบผู้ลักลอบเข้าเมืองโดยผิดกฎหมาย สัญชาติเมียนมา 19 คน และเมี่อวันที่ 31 ตุลาคมที่ผ่านมา ได้จับกุมชาวเมียนมา บริเวณช่องทางธรรมชาติช่องสิบศพ อ.เมืองประจวบคีรีขันธ์ ได้ 45 คน เบื้องต้นเจ้าหน้าที่ทําการตรวจคัดกรองโควิด -19 ตามมาตรการเฝ้าระวัง ก่อนนําตัวส่งเจ้าหน้าที่ ตม. เพื่อดําเนินการตามขั้นตอนกฎหมายต่อไป
“นายกรัฐมนตรีสั่งขยายผลขบวนการนําพาแรงงานเถื่อนข้ามพรมแดน เร่งสืบสวนผู้อยู่เบื้องหลังเพื่อขยายผลจับกุมเครือข่ายแรงงานข้ามชาติผิดกฎหมาย พร้อมกระทรวงแรงงาน เร่งหารือแนวทางแก้ไขปัญหาขาดแคลนแรงงานในภาพอุตสาหกรรมด้วย เพื่อให้เกิดการนําเข้า แรงงานอย่างถูกกฏหมาย รองรับความต้องการของภาคการผลิตและบริการไทยที่ขยายตัวต่อเนื่อง จากความสําเร็จในการเดินหน้าการเปิดประเทศเพิ่มมากขึ้นของรัฐบาล” นายธนกร กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่ง "คุมประพฤติ-คุ้มครองสิทธิ-ป.ป.ส.-ดีเอสไอ" เยียวยา-ขยายผลหลานชายทำร้ายตายาย หลังไม่ได้เงินซื้อยาบ้า
วันศุกร์ที่ 8 เมษายน 2565
รัฐมนตรีว่าการกระทรวงยุติธรรม สั่ง "คุมประพฤติ-คุ้มครองสิทธิ-ป.ป.ส.-ดีเอสไอ" เยียวยา-ขยายผลหลานชายทําร้ายตายาย หลังไม่ได้เงินซื้อยาบ้า
รัฐมนตรีว่าการกระทรวงยุติธรรม สั่ง "คุมประพฤติ-คุ้มครองสิทธิ-ป.ป.ส.-ดีเอสไอ" เยียวยา-ขยายผลหลานชายทําร้ายตายาย หลังไม่ได้เงินซื้อยาบ้า จี้ นําตัวบําบัด และแจ้งแหล่งซื้อยา เพื่อรับเงินรางวัลนําจับ 5% หวังกวาดล้างยาเสพติด
วันที่ 8 เมษายน 2565 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พร้อมด้วยผู้บริหารของหน่วยงานในสังกัดกระทรวงยุติธรรม เข้าร่วมผ่านระบบการประชุมทางไกล (Video Conference)
โดยนายสมศักดิ์ ได้สั่งการในที่ประชุมให้กรมคุมประพฤติ ติดตามกรณี สองตายาย ถูกหลานชาย อายุ 24 ปี ทําร้ายร่างกาย หลังไม่ได้เงินไปซื้อยาบ้าเสพ ที่จังหวัดอุดรธานี เมื่อวันที่ 6 เม.ย.ที่ผ่านมา เพราะจากที่ตนติดตามข่าวสาร พบว่า หลานชายคนนี้ มีพฤติกรรมทําร้ายร่างกายสองตายายบ่อยครั้ง โดยเฉพาะเมื่อขอเงินไปซื้อยาบ้าไม่ได้ ถึงขั้นบังคับให้ยายผูกคอตาย ส่วนตาก็โดนต่อยจนฟันร่วง ซึ่งทางญาติอยากให้นําตัวหลานไปบําบัดยาเสพติด
นายสมศักดิ์ กล่าวต่อว่า กรณีนี้อยากให้กรมคุมประพฤติ เร่งลงพื้นที่ติดตามช่วยเหลืออย่างใกล้ชิด พร้อมให้บูรณาการกับกรมคุ้มครองสิทธิและเสรีภาพ เพื่อเร่งช่วยเหลือเยียวยาสองตาอยายอย่างเร่งด่วน โดยให้รีบไปแจ้งสิทธิกับสองตายาย ว่ากระทรวงยุติธรรม จะสามารถช่วยเหลืออะไรได้บ้าง เช่น ค่ารักษาพยาบาล
"ในเรื่องของยาเสพติด ผมขอสั่งการให้ ป.ป.ส. และ ดีเอสไอ ลงพื้นที่ไปด้วย เพื่อพาตัวหลานชายไปบําบัดยาตามความต้องการของญาติ และไปขยายผลเรื่องของยาเสพติด โดยให้หลายชายคนนี้ เป็นคนแจ้งเบาะแสแหล่งที่ซื้อยาเสพติด เพื่อรับเงินรางวัลนําจับ 5 % ซึ่งจะทําให้ขยายผลได้ต่อไปเรื่อยๆ โดยผมอยากให้เป็นเคสตัวอย่าง ในการปราบปรามยาเสพติด ที่เริ่มนําตัวผู้เสพ ไปบําบัด และให้แจ้งเบาะแส เพราะนอกจากเขาจะได้เลิกยาแล้ว ยังได้รางวัลนําจับอีกด้วย เพื่อนําไปเป็นทุนประกอบอาชีพต่อไป" นายสมศักดิ์ กล่าว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 27 สิงหาคม – 2 กันยายน 2564
วันศุกร์ที่ 3 กันยายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 27 สิงหาคม – 2 กันยายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 27 สิงหาคม – 2 กันยายน 2564 พบการกระทําผิด จํานวน 247 คดี คิดเป็นเงินค่าปรับ 4.25 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 27 สิงหาคม - 2 กันยายน 2564) พบว่ามีการกระทําผิด จํานวน 247 คดี คิดเป็นเงินค่าปรับ 4.25 ล้านบาท โดยแยกเป็น สุรา จํานวน 134 คดี ค่าปรับ 1.30 ล้านบาท ยาสูบ จํานวน 59 คดี ค่าปรับ 1.51 ล้านบาท ไพ่ จํานวน 3 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 16 คดี ค่าปรับ 0.27 ล้านบาท น้ําหอม จํานวน 2 คดี ค่าปรับ 0.07 ล้านบาท รถจักรยานยนต์ จํานวน 25 คดี ค่าปรับ 0.37 ล้านบาท และสินค้าอื่น ๆ จํานวน 8 คดี ค่าปรับ 0.72 ล้านบาท โดยมีของกลางแยกเป็นน้ําสุรา จํานวน 1,650.480 ลิตร ยาสูบ จํานวน 5,137 ซอง ไพ่ จํานวน 17 สํารับ น้ํามันและผลิตภัณฑ์น้ํามัน จํานวน 6,223.000 ลิตร น้ําหอม จํานวน 263 ขวด รถจักรยานยนต์ จํานวน 34 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 2 กันยายน 2564 พบว่ามีการกระทําผิด จํานวน 23,283 คดี คิดเป็นเงินค่าปรับ 528.30 ล้านบาท โดยแยกเป็น สุรา จํานวน 13,273 คดี ค่าปรับ 119.92 ล้านบาท ยาสูบ จํานวน 6,443 คดี ค่าปรับ 253.83 ล้านบาท ไพ่ จํานวน 481คดี ค่าปรับ 7.21 ล้านบาท น้ํามันและผลิตภัณฑ์น้ํามัน จํานวน 1,223 คดี ค่าปรับ 69.81 ล้านบาท น้ําหอม จํานวน 91 คดี ค่าปรับ 3.99 ล้านบาท รถจักรยานยนต์ จํานวน 1,249 คดี ค่าปรับ จํานวน 32.04 ล้านบาท และสินค้าอื่น ๆ จํานวน 523 คดี ค่าปรับ 41.50 ล้านบาท โดยมีของกลางแยกเป็นน้ําสุรา จํานวน 1,690,404.214 ลิตร ยาสูบ จํานวน 723,924 ซอง ไพ่ จํานวน 37,260 สํารับ น้ํามันและผลิตภัณฑ์น้ํามัน จํานวน 2,002,774.000 ลิตร น้ําหอม จํานวน 123,985 ขวด รถจักรยานยนต์ จํานวน 2,100 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/688-2564-27-2-2564-44
รัฐบาลไทย-ข่าวทำเนียบรัฐบาล-SME D Bank แจ้งปิด ‘ศูนย์บริการลูกค้าสัมพันธ์’ ชั่วคราวถึง 31 ส.ค. 64 แนะลูกค้าใช้บริการผ่านออนไลน์ สะดวกปลอดภัย ลดเดินทาง ห่างไกลโควิด-19
วันพุธที่ 4 สิงหาคม 2564
SME D Bank แจ้งปิด ‘ศูนย์บริการลูกค้าสัมพันธ์’ ชั่วคราวถึง 31 ส.ค. 64 แนะลูกค้าใช้บริการผ่านออนไลน์ สะดวกปลอดภัย ลดเดินทาง ห่างไกลโควิด-19
SME D Bank ขอปิดให้บริการ “ศูนย์บริการลูกค้าสัมพันธ์” บริเวณชั้น 1 สํานักงานใหญ่ อาคาร SME Bank Tower เป็นการชั่วคราว ตั้งแต่วันนี้ไปจนถึง 31 สิงหาคม 2564 ตามมาตรการควบคุมและป้องกันการแพร่ระบาดของโควิด-19
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ห่วงใยสุขภาพ ความปลอดภัยของลูกค้าเป็นสําคัญ รวมถึง ลดความเสี่ยงจากการเดินทาง และสอดคล้องกับสถานการณ์ในปัจจุบันตามมาตรการควบคุมและป้องกันการแพร่ระบาดของโควิด-19 ขอปิดให้บริการ “ศูนย์บริการลูกค้าสัมพันธ์” บริเวณชั้น 1 สํานักงานใหญ่ อาคาร SME Bank Tower เป็นการชั่วคราว ตั้งแต่วันนี้ไปจนถึง 31 สิงหาคม 2564 โดยลูกค้าและผู้ประกอบการเอสเอ็มอี ยังสามารถใช้บริการรับคําปรึกษา แนะนําธุรกิจ หรือร้องเรียน ได้ตามปกติผ่าน Call Center 1357 อีกทั้ง เพื่อความสะดวก และปลอดภัยของลูกค้า ลดการเดินทางมายังสาขาธนาคาร ขอแนะนําทําธุรกรรมทางการเงินต่างๆ กับ SME D Bank ไม่ว่าจะเป็นแจ้งความประสงค์เข้าร่วมมาตรการพักชําระหนี้ , ยื่นขอสินเชื่อ เป็นต้น ได้ผ่านช่องทางออนไลน์ของธนาคาร เช่น เว็บไซต์ SME D Bank (https://www.smebank.co.th/) , LINE Official Account: SME Development Bank , หรือแอปพลิเคชัน “SME D Bank” ดาวน์โหลดได้ทั้งระบบ IOS และ Android เป็นต้น สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-‘พลังงาน’ ตรึงราคา LPG 318 บ./ถัง 15 กก. ถึง 31 มี.ค. 65 และ NGV ถึง 15 มี.ค. 65
วันศุกร์ที่ 14 มกราคม 2565
‘พลังงาน’ ตรึงราคา LPG 318 บ./ถัง 15 กก. ถึง 31 มี.ค. 65 และ NGV ถึง 15 มี.ค. 65
.....
ข่าวดี! ที่ประชุมคณะกรรมการบริหารนโยบายพลังงาน (กบง.) มีมติคงราคาก๊าซ LPG ที่ 318 บ. ต่อถัง 15 กก. ไปถึงวันที่ 31 มี.ค. 65 และคงราคาขายปลีกก๊าซ NGV (ปตท.) ที่ 15.59 บ./กก. และโครงการ “เอ็นจีวี เพื่อลมหายใจเดียวกัน” สําหรับผู้ขับขี่แท็กซี่ใน กทม. - ปริมณฑล ที่ 13.62 บ./กก. ถึงวันที่ 15 มี.ค. 65
.
พร้อมขอความร่วมมือ ปตท. พิจารณาช่วยเหลือส่วนลดราคาก๊าซ LPG แก่ผู้มีรายได้น้อยที่เป็นร้านค้า หาบเร่ แผงลอยผ่านบัตรสวัสดิการแห่งรัฐต่อเนื่องไปจนถึงวันที่ 31 มี.ค. 65 เพื่อไม่ให้กระทบต่อการดํารงชีพและภาระค่าครองชีพของประชาชนในช่วงสถานการณ์การแพร่ระบาดของโรคโควิด-19
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มประสิทธิภาพโครงข่ายแบ่งเบาการจราจรสร้างทางลัด 6 - 8 เลน ไปศูนย์ราชการจังหวัดนครปฐม คืบหน้ากว่า 60% คาดแล้วเสร็จในปี 2565
วันพุธที่ 23 มิถุนายน 2564
กรมทางหลวงชนบท เพิ่มประสิทธิภาพโครงข่ายแบ่งเบาการจราจรสร้างทางลัด 6 - 8 เลน   ไปศูนย์ราชการจังหวัดนครปฐม คืบหน้ากว่า 60% คาดแล้วเสร็จในปี 2565
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อเพิ่มประสิทธิภาพในการสัญจรไปมายังศูนย์ราชการจังหวัดนครปฐม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อเพิ่มประสิทธิภาพในการสัญจรไปมายังศูนย์ราชการจังหวัดนครปฐม แบ่งเบาการจราจรและขนส่ง และขยายโครงข่ายระบบคมนาคมให้มีความสมบูรณ์ยิ่งขึ้น เพื่อให้ประชาชนสามารถเดินทางไปยังศูนย์ราชการจังหวัดนครปฐมได้อย่างสะดวกรวดเร็วปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า ศูนย์ราชการถือเป็นสถานที่จําเป็นและสําคัญของจังหวัด ซึ่งปัจจุบันเส้นทางเข้าสู่ศูนย์ราชการจังหวัดนครปฐม มีขนาด 2 ช่องจราจร (2 ทิศทาง) ลักษณะสองข้างทางมีการเจริญเติบโตของเมือง มีอาคารพาณิชย์ตั้งอยู่ทําให้เส้นทางดังกล่าวไม่สามารถขยายความกว้างของถนนได้อีก ทําให้เกิดความแออัด การจราจรติดขัด โดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐม เกิดความไม่สะดวกปลอดภัยในการใช้ถนน ทช. จึงได้ดําเนินการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม เพื่อใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐม จากแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม ตําบลถนนขาด อําเภอเมือง จังหวัดนครปฐม รวมระยะทาง 3.217 กิโลเมตร โดยก่อสร้างเป็นเส้นทางใหม่ ขนาด 6 - 8 ช่องจราจร เป็นถนนผิวจราจร แบบแอสฟัลต์ติกคอนกรีต พร้อมสะพานคอนกรีตเสริมเหล็ก จํานวน 4 แห่ง มีไฟฟ้าส่องสว่าง ระบบระบายน้ําตลอดสองข้างทาง
ปัจจุบันการก่อสร้างดังกล่าวมีความก้าวหน้าไปแล้วกว่าร้อยละ 60 ขณะนี้อยู่ระหว่างการก่อสร้างงานชั้นทรายถมคันทาง งานก่อสร้างสะพานคอนกรีต งานก่อสร้างกําแพงกันดินและระบบระบายน้ําภายในโครงการ ซึ่งคาดว่าจะก่อสร้างแล้วเสร็จในเดือนมิถุนายน 2565 และสามารถเปิดให้ประชาชนได้ใช้สัญจรในเดือนกรกฎาคม 2565 ต่อไป
รัฐบาลไทย-ข่าวทำเนียบรัฐบาล-ลูกจ้างที่ถูกเลิกจ้างไม่ได้รับเงินชดเชยขอรับเงินสงเคราะห์ลูกจ้างได้
วันจันทร์ที่ 28 มีนาคม 2565
ลูกจ้างที่ถูกเลิกจ้างไม่ได้รับเงินชดเชยขอรับเงินสงเคราะห์ลูกจ้างได้
วันจันทร์ที่ 21 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยกลุ่มลูกจ้างที่ถูกเลิกจ้าง โดยกรณีที่พนักงานตรวจแรงงานมีคําสั่งให้นายจ้างจ่ายเงินชดเชยหรือเงินอื่นๆ ให้แก่ลูกจ้าง แต่นายจ้างไม่สามารถจ่ายเงินให้ได้ตามที่กฎหมายกําหนด ลูกจ้างสามารถขอรับเงินสงเคราะห์ได้จากกองทุนสงเคราะห์ลูกจ้างเพื่อบรรเทาความเดือดร้อนจากภาระค่าใช้จ่ายและการดํารงชีพ โดยยื่นคําร้องได้ที่สํานักงานสวัสดิการและคุ้มครองแรงงานพื้นที่ 1-10 กรุงเทพมหานคร และสํานักงานสวัสดิการและคุ้มครองแรงงานจังหวัดทุกจังหวัด ซึ่งในปีนี้ มีการจ่ายเงินสงเคราะห์เพื่อช่วยเหลือลูกจ้างแล้ว 4,564 ราย รวมเป็นเงินกว่า 54 ล้านบาท แบ่งเป็นค่าชดเชยกว่า 30 ล้านบาท กรณีอื่นอีก 23.7 ล้านบาท สอบถามเพิ่มเติมได้ที่สายด่วนแรงงาน 1546
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“เอนก” เปิดตัว 4 เสือ อว. “สำนักปลัด - วช. - วศ. - ปส.” รวมพลังสร้างโมเดลใหม่ในการปฏิรูปหน่วยงานราชการ นำร่อง “สตูล” ร่วมพัฒนา “สตูลจีโอพาร์ค”
วันจันทร์ที่ 17 มกราคม 2565
“เอนก” เปิดตัว 4 เสือ อว. “สํานักปลัด - วช. - วศ. - ปส.” รวมพลังสร้างโมเดลใหม่ในการปฏิรูปหน่วยงานราชการ นําร่อง “สตูล” ร่วมพัฒนา “สตูลจีโอพาร์ค”
“เอนก” เปิดตัว 4 เสือ อว. “สํานักปลัด - วช. - วศ. - ปส.” รวมพลังสร้างโมเดลใหม่ในการปฏิรูปหน่วยงานราชการ นําร่อง “สตูล” ร่วมพัฒนา “สตูลจีโอพาร์ค”
“เอนก” เปิดตัว 4 เสือ อว. “สํานักปลัด - วช. - วศ. - ปส.”
รวมพลังสร้างโมเดลใหม่ในการปฏิรูปหน่วยงานราชการ นําร่อง “สตูล” ร่วมพัฒนา “สตูลจีโอพาร์ค”
อุทยานธรณีโลกแห่งแรกแห่งเดียวของประเทศไทยให้เป็นแหล่งรายได้สําคัญของจังหวัด
วันที่ 15 มกราคม2565 ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ศ.ดร.นพ.สิริฤกษ์ ทรงศิวิไล ปลัด อว. ดร.วิภารัตน์ ดีอ่อง ผอ.สํานักงานการวิจัยแห่งชาติ (วช.) นพ.ปฐม สวรรค์ปัญญาเลิศ อธิบดีกรมวิทยาศาสตร์บริการ (วศ.) และนายเพิ่มสุข สัจจาภิวัฒน์ เลขาธิการสํานักงานปรมาณูเพื่อสันติ (ปส.) ลงพื้นที่ “เปิดตัวสี่เสือกับเครือข่าย ณ สตูล” โดยเป็นครั้งแรกในการรวมพลังของ 4 หน่วยงานราชการของ อว. มาร่วมพัฒนา จ.สตูล ณ มหาวิทยาลัยราชภัฏสงขลา วิทยาเขตสตูล
ศ.(พิเศษ) ดร.เอนก เปิดเผยว่าการเปิดตัว 4 เสือที่ จ.สตูล ถือเป็นครั้งแรกในการนํา 4 หน่วยงานราชการของ อว. ได้แก่ สํานักงานปลัด อว. - วช. - วศ. - ปส. มาร่วมกันพัฒนาพื้นที่ จ.สตูล ซึ่งถือเป็นจังหวัดนําร่องในการนํา 4 เสือมาสร้างโมเดลใหม่ในการปฏิรูปหน่วยงานราชการให้คิดใหม่ ทําใหม่ ก้าวสู่เป้าหมายได้อย่างมีประสิทธิภาพสูงสุด เพื่อพาชาวสตูลทะยานสู่การเป็นอีกจังหวัดเศรษฐกิจสําคัญของพื้นที่ภาคใต้ โดยหลังจากนี้ ตนได้มอบหมายให้ปลัด อว. หารือในรายละเอียดกับทางผู้ว่าราชการจังหวัดสตูล และให้ดําเนินการทันที พร้อมกับบูรณาการกับหน่วยงานที่เกี่ยวทั้งหมด โดยเฉพาะการเข้ามามีร่วมในการพัฒนา “สตูลจีโอพาร์ค” อุทยานธรณีโลกแห่งแรกแห่งเดียวของประเทศไทย ให้เติบโตอย่างยั่งยืน โดยใช้องค์ความรู้ เทคโนโลยีและนวัตกรรมของ อว. เพื่อให้เป็นความภาคภูมิใจของประเทศ และเป็นแหล่งรายได้สําคัญของจังหวัดและชุมชน
ด้านศ.ดร.นพ.สิริฤกษ์ กล่าวเพิ่มเติมว่าอว. มี 3 ภารกิจหลัก คือ การสร้างคน สร้างองค์ความรู้ และสร้างนวัตกรรม ล่าสุดที่เพิ่มเติมเข้ามา คือ มิติของการพัฒนา เช่น โครงการ “อว.ส่วนหน้า” ที่ทําหน้าที่เป็นตัวแทนของ อว. ประจําแต่ละจังหวัด ซึ่งจะต้องทํางานร่วมกับทางจังหวัด โดยเฉพาะในเรื่องของการพัฒนา เป็นหน่วยงานที่รับประเด็นปัญหาที่มีความจําเป็นเร่งด่วนของจังหวัด เพื่อประสานงานกับ อว. และนําศักยภาพและสิ่งที่ อว. มีมาช่วยแก้ไขปัญหาและพัฒนาพื้นที่ โดยยึดนโยบายของท่านรัฐมนตรีที่ให้เอาผลสําเร็จเป็นตัวตั้งและกําหนดเป้าหมายให้ชัดเจน เช่น โจทย์ในวันนี้ คือ สตูลจีโอพาร์ค ที่อว.จะเข้ามามีส่วนร่วมในการพัฒนากับทางจังหวัด กระทรวงทรัพยากรธรรมชาติและสิ่งแวดล้อม รวมถึงหน่วยงานที่เกี่ยวข้อง โดยมีเป้าหมายคือการสร้างการเจริญเติบโตอย่างยั่งยืน ทําให้เป็นที่เชิดหน้าชูตาของประเทศ และเป็นแหล่งรายได้ของคนในพื้นที่
รัฐบาลไทย-ข่าวทำเนียบรัฐบาล-วันคล้ายวันสถาปนากระทรวงอุตสาหกรรม ครบรอบ 80 ปี
วันพฤหัสบดีที่ 5 พฤษภาคม 2565
วันคล้ายวันสถาปนากระทรวงอุตสาหกรรม ครบรอบ 80 ปี
วันคล้ายวันสถาปนากระทรวงอุตสาหกรรม ครบรอบ 80 ปี
วันคล้ายวันสถาปนากระทรวงอุตสาหกรรม ครบรอบ 80 ปี
วันนี้ (5 พฤษภาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในงานวันคล้ายวันสถาปนากระทรวงอุตสาหกรรม ครบรอบ 80 ปี โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหารระดับสูง ข้าราชการ และพนักงานกระทรวงอุตสาหกรรม เข้าร่วมงาน โดยมีพิธีถวายเครื่องบวงสรวงองค์พระนารายณ์ และพระภูมิ ณ กระทรวงอุตสาหกรรม
รัฐบาลไทย-ข่าวทำเนียบรัฐบาล-กรมทางหลวงรายงานสถานการณ์อุทกภัยบนทางหลวงประจำวันที่ 27 ตุลาคม 2564
วันพุธที่ 27 ตุลาคม 2564
กรมทางหลวงรายงานสถานการณ์อุทกภัยบนทางหลวงประจําวันที่ 27 ตุลาคม 2564
พบทางหลวงถูกน้ําท่วม ดินสไลด์ 8 จังหวัด การจราจรผ่านไม่ได้ 16 แห่ง พร้อมเร่งช่วยเหลือผู้ประสบภัยและติดตามสถานการณ์ตลอด 24 ชั่วโมง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มอบให้หน่วยงานในสังกัดติดตามสถานการณ์อุทกภัยตลอด 24 ชั่วโมง โดยขณะนี้สถานการณ์ประจําวันที่ 27 ตุลาคม 2564 เวลา 13.30 น. พบว่ามีทางหลวงถูกน้ําท่วม ดินสไลด์ และสะพานชํารุด 8 จังหวัด
28 สายทาง 53 แห่ง ทั้งนี้การจราจรผ่านไม่ได้ 7 จังหวัด 16 แห่ง ซึ่งส่วนใหญ่เป็นจุดกลับรถใต้สะพานระดับน้ํายังสูง
ตามรายละเอียดดังนี้
1. จังหวัดขอนแก่น (การจราจรผ่านไม่ได้ 2 แห่ง)
- ทล.2 ท่าพระ - ขอนแก่น ช่วง กม. ที่ 329+913 (จุดกลับรถใต้สะพานกุดกว้าง) ระดับน้ําสูง 200 เซนติเมตร
- ทล.12 ขอนแก่น - พรหมนิมิตร ช่วง กม. ที่ 565+600 (จุดกลับรถใต้สะพานลําน้ําพอง) ระดับน้ําสูง
40 เซนติเมตร
2. จังหวัดมหาสารคาม (การจราจรผ่านไม่ได้ 1 แห่ง)
- ทล.213 มหาสารคาม - หนองขอน ช่วง กม. ที่ 5+530 (อุโมงค์ท่าขอนยาง) ระดับน้ําสูง 210 เซนติเมตร
3. จังหวัดนนทบุรี (การจราจรผ่านไม่ได้ 1 แห่ง)
- ทล.307 แยกสวนสมเด็จ - สะพานนนทบุรี ช่วง กม. ที่ 0+942 (จุดกลับรถใต้สะพานนนทบุรี) ระดับน้ําสูง
80 เซนติเมตร
4. จังหวัดอ่างทอง (การจราจรผ่านไม่ได้ 4 แห่ง)
- ทล.32 อ่างทอง - ไชโย ช่วง กม. ที่ 57+500 (จุดกลับรถบางศาลา) ระดับน้ําสูง 120 เซนติเมตร
- ทล.33 นาคู - ป่าโมก ช่วง กม. ที่ 36+000 - 36+200 (จุดกลับรถใต้สะพานฝั่งป่าโมก) ระดับน้ําสูง
20 เซนติเมตร
- ทล.32 นครหลวง - อ่างทอง ช่วง กม. ที่ 32+607 (จุดกลับรถคลองกะท่อ) ระดับน้ําสูง 175 เซนติเมตร
- ทล.32 นครหลวง - อ่างทอง ช่วง กม. ที่ 33+200 ระดับน้ําสูง 100 เซนติเมตร
5. จังหวัดพระนครศรีอยุธยา (การจราจรผ่านไม่ได้ 4 แห่ง)
- ทล.3263 อยุธยา - ไผ่กองดิน ช่วง กม. ที่ 10+940 (จุดกลับรถใต้สะพานสีกุก) ระดับน้ําสูง 200 เซนติเมตร
- ทล.3263 อยุธยา - ไผ่กองดิน ช่วง กม. ที่ 11+100 (จุดกลับรถใต้สะพานสีกุก) ระดับน้ําสูง 200 เซนติเมตร
- ทล.3412 บางบาล - ผักไห่ ช่วง กม. ที่ 13+900 - 23+900 ระดับน้ําสูง 30 เซนติเมตร
- ทล.3412 บางบาล - ผักไห่ ช่วง กม. ที่ 17+400 - 23+900 ระดับน้ําสูง 30 เซนติเมตร
6. จังหวัดสุพรรณบุรี (การจราจรผ่านไม่ได้ 3 แห่ง)
- ทล.33 สุพรรณบุรี - นาคู ช่วง กม. ที่ 9+886 (สะพานคลองทับน้ํา) ระดับน้ําสูง 100 เซนติเมตร
- ทล.340 สาลี - สุพรรณบุรี ช่วง กม. ที่ 49+673 - 49+750 (สะพานสาลี) ระดับน้ําสูง 35 - 40 เซนติเมตร
- ทล.340 สาลี - สุพรรณบุรี ช่วง กม. ที่ 59+674 (สะพานศาลเจ้าแม่ทับทิม) ระดับน้ําสูง 175 เซนติเมตร
7. จังหวัดนครปฐม (การจราจรผ่านไม่ได้ 1 แห่ง)
- ทล.338 พุทธมณฑลสาย 4 - นครชัยศรี ช่วง กม. ที่ 24+800 - 25+500 ระดับน้ําสูง 50 เซนติเมตร
ทั้งนี้ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1
รัฐบาลไทย-ข่าวทำเนียบรัฐบาล-นายกฯ ชื่นชม ทางหลวง เตรียมจุดเช็คอินรับปีใหม่ หนุน ปลูกต้นไม้ประจำถิ่น สร้างความประทับใจในการเดินทาง
วันจันทร์ที่ 6 ธันวาคม 2564
นายกฯ ชื่นชม ทางหลวง เตรียมจุดเช็คอินรับปีใหม่ หนุน ปลูกต้นไม้ประจําถิ่น สร้างความประทับใจในการเดินทาง
นายกฯ ชื่นชม ทางหลวง เตรียมจุดเช็คอินรับปีใหม่ หนุน ปลูกต้นไม้ประจําถิ่น สร้างความประทับใจในการเดินทาง
เมื่อวันที่ 6 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ชื่นชมโครงการเตรียมความพร้อมจุดเช็คอินรองรับการเดินทางท่องเที่ยวของประชาชนในช่วงเทศกาลปีใหม่ 2565 ของกรมทางหลวง กระทรวงคมนาคม ตามนโยบาย “คมนาคมสีสัน สร้างสรรค์ประเทศไทย” ที่ได้ให้หน่วยงานในสังกัดพิจารณาพื้นที่เพื่อพัฒนาเป็นจุดพักรถและให้เป็นสถานที่ท่องเที่ยว ตามนโยบายของรัฐบาล ในการส่งเสริมการท่องเที่ยวปลายปี อํานวยความสะดวกการเดินทางของประชาชน ส่งเสริมทัศนียภาพระหว่างการเดินทาง กระตุ้นเศรษฐกิจท้องถิ่น
น.ส.ไตรศุลี กล่าวว่า ปัจจุบันกรมทางหลวง ได้เริ่มตกแต่ง ปรับปรุงป้ายและจัดเตรียมจุดเช็คอินให้อยู่ในสภาพสมบูรณ์เพื่อรองรับการเดินทางท่องเที่ยวของประชาชนในช่วงฤดูหนาวและเทศกาลปีใหม่ 2565 แล้ว 11 จังหวัด จํานวน 11 จุด เช่น ดอยอินทนนท์ จ.เชียงใหม่ บนทางหลวงหมายเลข 1009 ตอน จอมทอง – ดอยอินทนนท์ บริเวณ กม.ที่ 30 – 31 , แยกไดโนเสาร์ จ.ขอนแก่น บนทางหลวงหมายเลข 12 ตอน ขอนแก่น – พรหมนิมิตร บริเวณ กม.ที่ 562 , จุดพักสูดอากาศบริสุทธ์เขาช้างสี จ.นครศรีธรรมราช บนทางหลวงหมายเลข 4238 ตอน ลานสกา – ไม้หลา บริเวณ กม.ที่ 10 เป็นต้น
น.ส.ไตรศุลี กล่าวว่า นายกรัฐมนตรี ให้ความสําคัญกับการพัฒนาปรับปรุงภูมิทัศน์เมือง รวมถึงพัฒนาทัศนียภาพถนนหนทาง เพื่อความปลอดภัยและส่งเสริมการท่องเที่ยวในประเทศ สําหรับนโยบาย “คมนาคมสีสัน สร้างสรรค์ประเทศไทย” ของกระทรวงคมนาคม ยังได้ดําเนินการปรับปรุงภูมิทัศน์พื้นที่ 2 ฝั่งถนน เขตทางรถไฟ และท่าเรือ ให้มีความสวยงามและปลอดภัยในการสัญจร เพื่อส่งเสริมคุณภาพชีวิตและสร้างเส้นทางการท่องเที่ยวใหม่ ๆ นอกจากนี้ ยังมีโครงการปรับปรุงทางหลวง เพื่อความสวยงาม และแผนงานเพิ่มศักยภาพถนนสายต้นไม้และดอกไม้ โดยบํารุงรักษารวมทั้งปลูกต้นไม้เพิ่มในจังหวัดที่มีไม้ยืนต้นออกดอกสีสันสวยงามในสองข้าง ด้วยพันธุ์ไม้ประจําถิ่น ตามนโยบายของนายกรัฐมนตรี เพื่อให้สองข้างทางมีทัศนียภาพที่สวยงาม สร้างเอกลักษณ์ของเส้นทาง สร้างความประทับใจในการเดินทางให้กับนักท่องเที่ยว โดยคํานึงถึงความปลอดภัย
รัฐบาลไทย-ข่าวทำเนียบรัฐบาล-“รมว.กษ.” ลงนาม MOU ไทย - บราซิล พร้อมสนับสนุนความร่วมมือด้านการเกษตรในสาขาต่าง ๆ
วันพุธที่ 16 มีนาคม 2565
“รมว.กษ.” ลงนาม MOU ไทย - บราซิล พร้อมสนับสนุนความร่วมมือด้านการเกษตรในสาขาต่าง ๆ
“รมว.กษ.” ลงนาม MOU ไทย - บราซิล พร้อมสนับสนุนความร่วมมือด้านการเกษตรในสาขาต่าง ๆ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังพิธีลงนามบันทึกความเข้าใจว่าด้วยความร่วมมือด้านการเกษตร ระหว่างกระทรวงเกษตรและสหกรณ์แห่งราชอาณาจักรไทย กับกระทรวงเกษตร ปศุสัตว์ และอุปทานอาหารแห่งสหพันธ์สาธารณรัฐบราซิล โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ และ นายสมชวน รัตนมังคลานนท์ รองปลัดกระทรวงเกษตรและสหกรณ์์ พร้อมด้วยผู้บริหารกระทรวงเกษตรฯ และผู้แทนจากกระทรวงการต่างประเทศ เข้าร่วม ณ กระทรวงเกษตรและสหกรณ์ ซึ่งความร่วมมือครั้งนี้มีวัตถุประสงค์ เพื่อสนับสนุนความร่วมมือด้านการเกษตรในสาขาต่าง ๆ อาทิ พืช ประมง ปศุสัตว์ ดิน การจัดการน้ํา การพัฒนาสหกรณ์การเกษตรและสถาบันเกษตรกร รวมถึงสาขาอื่น ๆ ที่ทั้งสองฝ่ายให้ความสนใจร่วมกัน โดยผ่านรูปแบบความร่วมมือของการแลกเปลี่ยนข้อมูลทางวิชาการ การวิจัย การฝึกอบรม การสัมมนา รวมไปถึงการถ่ายทอดเทคโนโลยีการเกษตร ซึ่งนับว่าจะเป็นอีกหนึ่งก้าวสําคัญของความร่วมมือในภาคเกษตรระหว่างไทยและบราซิลที่จะเกิดการดําเนินงานที่เป็นรูปธรรม เพื่อประโยชน์ต่อเกษตรกรของทั้งสองประเทศ รวมถึงการสร้างความสัมพันธ์ของทั้งสองฝ่าย
“กระทรวงเกษตรและสหกรณ์ รู้สึกยินดีเป็นอย่างยิ่งที่กระทรวงเกษตร ปศุสัตว์ และอุปทานอาหาร แห่งสหพันธ์สาธารณรัฐบราซิล จะเริ่มมีการดําเนินการความร่วมมือด้านการเกษตรร่วมกันอย่างเป็นทางการ นับตั้งแต่วันนี้ หลังจากที่มีความสัมพันธ์ทางการทูตระหว่างกันตั้งแต่ปี 2502 ซึ่งเป็นระยะเวลายาวนานถึง 63 ปี ทางประเทศไทยและสหพันธ์สาธารณรัฐบราซิล ต่างให้ความสําคัญต่อภาคการเกษตร และมีนโยบายภาคเกษตรกรรมอย่างจริงจังและต่อเนื่อง แม้ว่าจะห่างไกลกัน แต่ทั้งสองประเทศก็อยู่ในเขตการเกษตรของภูมิอากาศเขตร้อนเหมือนกัน ดังนั้น ภาควิชาความรู้จะสามารถแลกเปลี่ยนและนําสู่การปฏิบัติได้จริง ซึ่งความร่วมมือครั้งนี้ จะเป็นการกระชับความสัมพันธ์ด้านการเกษตรให้แน่นแฟ้นและใกล้ชิดยิ่งขึ้น และสามารถก่อให้เกิดประโยชน์ต่อภาคการเกษตรและเกษตรกรได้โดยตรง เพื่อนําไปสู่การพัฒนาศักยภาพด้านการเกษตรของทั้งสองประเทศ อันจะส่งผลให้บรรลุเป้าหมายการพัฒนาที่ยั่งยืน 2030” รัฐมนตรีว่าการกระทรวงเกษตรและสหกรณ์ กล่าว
ทั้งนี้ รัฐมนตรีว่าการกระทรวงเกษตรและสหกรณ์ ได้ขอให้เอกอัครราชทูตสหพันธ์สาธารณรัฐบราซิล ประจําประเทศไทย นําส่งบันทึกความเข้าใจฉบับที่ได้ลงนามในวันนี้ ให้กับรัฐมนตรีว่าการกระทรวงเกษตร ปศุสัตว์ และอุปทานอาหาร แห่งสหพันธ์สาธารณรัฐบราซิล และหวังว่าทั้งสองกระทรวงฯ จะใช้กรอบนี้ในการขยายความร่วมมือด้านการเกษตร และหารือประเด็นที่สนใจร่วมกัน เพื่อนําไปสู่การปฏิบัติต่อไป
นายสมชวน รัตนมังคลานนท์ รองปลัดกระทรวงเกษตรและสหกรณ์ กล่าวเพิ่มเติมว่า สําหรับการลงนามบันทึกความเข้าใจฉบับนี้ กระทรวงเกษตร ปศุสัตว์ และอุปทานอาหารแห่งสหพันธ์สาธารณรัฐบราซิล ได้จัดพิธีลงนามฯ ไปแล้วเมื่อวันที่ 11 มีนาคม 2565 และในวันนี้เป็นโอกาสอันดีที่กระทรวงเกษตรและสหกรณ์ ประเทศไทย จะจัดพิธีลงนามบันทึกความเข้าใจฉบับนี้ โดยมีท่านเอกอัครราชทูตสหพันธ์สาธารณรัฐบราซิล ประจําประเทศไทย ได้ให้เกียรติมาร่วมเป็นสักขีพยาน ซึ่งการลงนามในวันนี้จะทําให้บันทึกความเข้าใจฉบับนี้เสร็จสมบูรณ์ และนําไปสู่การเริ่มต้นของการดําเนินความร่วมมือด้านการเกษตรระหว่างกันอย่างเป็นทางการต่อไป
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.ขอนแก่น ติดตามความคืบหน้า บ้านเคหะสุขประชา บ้านเช่าราคาถูก พร้อมอาชีพ สำหรับผู้มีรายได้น้อย
วันจันทร์ที่ 25 เมษายน 2565
รมว.พม. ลงพื้นที่ จ.ขอนแก่น ติดตามความคืบหน้า บ้านเคหะสุขประชา บ้านเช่าราคาถูก พร้อมอาชีพ สําหรับผู้มีรายได้น้อย
รมว.พม. ลงพื้นที่ จ.ขอนแก่น ติดตามความคืบหน้า บ้านเคหะสุขประชา บ้านเช่าราคาถูก พร้อมอาชีพ สําหรับผู้มีรายได้น้อย
เมื่อวันที่ 22 เม.ย. 65เวลา 09.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)และคณะผู้บริหาร ลงพื้นที่ จังหวัดขอนแก่น เพื่อตรวจเยี่ยมและติดตามความคืบหน้าการก่อสร้างโครงการบ้านเช่าสําหรับผู้มีรายได้น้อย บ้านเคหะสุขประชา ตําบลบ้านเป็ด และตําบลเมืองเก่า อําเภอเมือง จังหวัดขอนแก่น
นายจุติกล่าวว่า โครงการบ้านเช่าสําหรับผู้มีรายได้น้อย บ้านเคหะสุขประชา เป็นโครงการบ้านเช่าสําหรับผู้มีรายได้น้อยของการเคหะแห่งชาติ (กคช.) ซึ่งเป็นการพัฒนาโครงการที่อยู่อาศัย เพื่อแก้ไขปัญหาความยากจนแบบพุ่งเป้า อย่างบูรณาการ ด้วยการทํางานร่วมกันระหว่าง 20 กระทรวง โดยจะช่วยกันหาวิธีช่วยเหลือและแก้ไขปัญหาต่างๆ เนื่องจากมีหนี้ครัวเรือน ถึงแม้ว่าปัญหาที่มีอยู่นั้นอาจจะสามารถแก้ไขได้ไม่ครบทุกปัญหา แต่จะพยายามทําให้ได้มากที่สุดเท่าที่จะทําได้ ในวันนี้ ตนพร้อมด้วยผู้ว่าการการเคหะแห่งชาติ และทีมผู้บริหารกระทรวง พม. ได้มารับฟังปัญหาของพี่น้องประชาชนในพื้นที่จังหวัดขอนแก่น ณ ตําบลบ้านเป็ด ซึ่งเป็นพื้นที่ที่สามารถใช้ประโยชน์ให้เกิดขึ้นได้ โดยเชื่อว่าจะช่วยทําให้ตําบลบ้านเป็ดมีคนมีงานทําและเศรษฐกิจคล่องตัวมากขึ้น แต่เราต้องมาดูสถานที่จริงว่า สามารถทําได้มากน้อยแค่ไหน ทั้งนี้ ขอบคุณทุกภาคส่วนทั้งรองผู้ว่าราชการจังหวัดขอนแก่น นายอําเภอ และนายกเทศมนตรีตําบลบ้านเป็ด ที่เข้ามาร่วมกันทํางานเพื่อพัฒนาจังหวัดขอนแก่น ซึ่งเชื่อว่าจะเป็นจังหวัดชูโรงให้กับประเทศไทยในการค้าขายกับประเทศเพื่อนบ้านได้เป็นอย่างดี
นายจุติกล่าวเพิ่มเติมว่า สําหรับโครงการบ้านเช่าสําหรับผู้มีรายได้น้อย บ้านสุขประชา เป็นบ้านให้เช่าในราคาถูกกว่าเอกชน พร้อมทั้งสิ่งที่พิเศษ คือ การช่วยพัฒนาอาชีพให้กับลูกบ้านได้มีอาชีพ มีรายได้ เพราะฉะนั้น เราจะสามารถแก้ไขปัญหาความเหลื่อมล้ํา ความยากจนได้ ต้องเริ่มที่ 1. ลดหนี้ครัวเรือน 2. ลดค่าใช้จ่ายเช่น ลดค่าเช่าที่อยู่อาศัย และ 3. มีรายได้เพิ่ม อาชีพเสริม อาชีพใหม่ ซึ่งสอดคล้องกับนโยบายของรัฐบาล ทั้งนี้ ตําบลบ้านเป็ด อําเภอเมือง จังหวัดขอนแก่น นับเป็นจุดแรกของภาคอีสาน ที่สามารถทําให้สําเร็จได้ ถ้าทําให้ดีแล้ว ประชาชนจะได้ประโยชน์เต็มๆ อย่างไรก็ตาม โครงการนี้ไม่ได้สร้างขึ้นมาเพื่อขายและทํากําไรเชิงพาณิชย์ แต่ทํากําไรเชิงสังคมแทน คือ ทําให้คนที่อยู่ได้มีอาชีพ มีความสุข และมีค่าใช้จ่ายที่ต่ํา ซึ่งกระทรวง พม. โดย กคช. ยังได้ทํางานร่วมกับบริษัท บางจาก ในเรื่องพลังงานทดแทนจากแสงอาทิตย์ และเรื่องขยะเชิงรายได้ เพื่อมาช่วยลดค่าใช้จ่ายของครอบครัวอีกด้วย
รัฐบาลไทย-ข่าวทำเนียบรัฐบาล-กอช. ชวนน้อง ๆ เยาวชน อายุ 15 ปี วางแผนออมเงินวันละ 15 บาท กับ กอช.
วันจันทร์ที่ 28 กุมภาพันธ์ 2565
กอช. ชวนน้อง ๆ เยาวชน อายุ 15 ปี วางแผนออมเงินวันละ 15 บาท กับ กอช.
กอช. แนะเทคนิคการวางแผนออมเงินร่วมกับ กอช. ต่อเนื่อง โดยเริ่มออมเงินตั้งแต่อายุ 15 ปี วันละ 15 บาท เมื่ออายุ 60 ปีบริบูรณ์ จะได้รับเงินบํานาญตลอดชีพ ไม่ต่ํากว่าเดือนละ 3,000 บาท ผู้ที่สนใจสามารถสอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนเยาวชนสร้างวินัยทางการออมเงิน เริ่มจากจํานวนเงินน้อย แต่ออมอย่างสม่ําเสมอ โดยมีระยะเวลาในการออมยาว เงินออมจะมีผลตอบแทนที่ทบต้นทบดอกไปเรื่อยๆ หากเริ่มออมกับ กอช. ตั้งแต่อายุ 15 ปีไปจนถึงอายุ 60 ปี เพียงวันละ 15 บาท เดือนละ 450 บาท หรือปีละ 5,000 บาท รัฐจ่ายเงินสมทบให้อีกตามช่วงอายุ สูงสุด 1,200 บาทต่อปี อายุครบ 60 ปีบริบูรณ์ รับเงินบํานาญไม่ต่ํากว่าเดือนละ 3,000 บาทตลอดชีพ
สําหรับผู้ที่สนใจสามารถตรวจสอบสิทธิ์ สมัครเป็นสมาชิก หรือส่งเงินออมสะสมได้ที่แอปพลิเคชัน “กอช.” หรือหน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-บขส. เอาใจคนชอบเที่ยวเชียงใหม่ เพียงแสดงตั๋ว บขส. รับส่วนลดค่าเข้า “เชียงใหม่ไนท์ซาฟารี และน้ำพุร้อนสันกำแพง” ทันที 20 - 50%
วันพุธที่ 23 มีนาคม 2565
บขส. เอาใจคนชอบเที่ยวเชียงใหม่ เพียงแสดงตั๋ว บขส. รับส่วนลดค่าเข้า “เชียงใหม่ไนท์ซาฟารี และน้ําพุร้อนสันกําแพง” ทันที 20 - 50%
เริ่มใช้สิทธิ์ได้ตั้งแต่วันที่ 1 เม.ย. - 30 ก.ย. 2565
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า บริษัท ขนส่ง จํากัด (บขส.) ได้ร่วมกับ เชียงใหม่ไนท์ซาฟารี ภายใต้ สํานักงานพัฒนาพิงคนคร(องค์การมหาชน) และกิจการน้ําพุร้อนสันกําแพง จังหวัดเชียงใหม่ จัดโปรโมชันพิเศษเพื่อส่งเสริมและกระตุ้นการท่องเที่ยวจังหวัดเชียงใหม่
สําหรับโปรโมชันพิเศษนี้ใช้ได้เฉพาะผู้โดยสารที่ถือบัตรโดยสารของ บขส. ซึ่งมีจุดหมายปลายทางเป็นจังหวัดเชียงใหม่เท่านั้น โดยลูกค้าของ บขส. จะได้รับสิทธิพิเศษ ดังนี้ 1) ส่วนลดค่าบัตรเข้าเชียงใหม่ไนท์ซาฟารี 20% 2) ส่วนลดค่าเข้าน้ําพุร้อนสันกําแพง ตําบลบ้านสหกรณ์ อําเภอแม่ออน จังหวัดเชียงใหม่ 50% และ 3) ส่วนลดค่าแช่อาบน้ําแร่หรือส่วนลดค่าบ้านพัก 300 บาท (ใช้สิทธิ์ได้อย่างใดอย่างหนึ่ง)
สําหรับเงื่อนไขการใช้สิทธิ์โปรโมชัน มีรายละเอียด ดังนี้
1. จุดหมายปลายทางในตั๋วโดยสารต้องเป็นจังหวัดเชียงใหม่ และไม่เกิน 7 วัน นับจากวันที่เดินทางถึงจังหวัดเชียงใหม่
2. บัตร 1 ใบ ใช้ได้ 1 สิทธิ์ต่อวัน
3. ระยะเวลาโปรโมชัน ตั้งแต่วันที่ 1 เมษายน 2565 - 30 กันยายน 2565
4. ไม่สามารถใช้ร่วมกับโปรโมชันส่งเสริมการขายอื่น ๆ ได้
5. ขอสงวนสิทธิ์ในการเปลี่ยนแปลงรายละเอียดโดยไม่ต้องแจ้งให้ทราบล่วงหน้า
บขส. พร้อมให้บริการด้วยรถโดยสารที่มีคุณภาพ ได้มาตรฐานความปลอดภัยด้านสุขอนามัยSHA Plus และให้ความสําคัญในการปฏิบัติตามมาตรฐานความปลอดภัยด้านสาธารณสุข D-M-H-T-Tอย่างเคร่งครัด ทั้งนี้ผู้โดยสารสามารถจองตั๋วโดยสาร บขส. ได้ที่ Application: E-Ticket เว็บไซต์: www.transport.co.th เคาน์เตอร์เซอร์วิส และตัวแทนจําหน่ายตั๋วของ บขส. ทั่วประเทศ สอบถามข้อมูลเพิ่มเติมได้ที่ งานการตลาดและลูกค้าสัมพันธ์ โทรศัพท์ 0-2537-8737 ในวันและเวลาราชการ หรือ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมการขนส่งทางบก ร่วมกับผู้ประกอบการขนส่งรถโดยสารสาธารณะ ดำเนินมาตรการจูงใจประชาชนให้ปฏิบัติตามนโยบาย “บ้านใกล้ ออกทีหลัง - กลับไว บ้านไกล ออกไว - กลับทีหลัง”
วันจันทร์ที่ 11 เมษายน 2565
กรมการขนส่งทางบก ร่วมกับผู้ประกอบการขนส่งรถโดยสารสาธารณะ ดําเนินมาตรการจูงใจประชาชนให้ปฏิบัติตามนโยบาย “บ้านใกล้ ออกทีหลัง - กลับไว บ้านไกล ออกไว - กลับทีหลัง”
เพื่อลดปัญหาการจราจรติดขัดในช่วงเทศกาลสงกรานต์ 2565
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) เตรียมความพร้อมดําเนินการตามแผนอํานวยความสะดวกและความปลอดภัย รองรับการเดินทางของประชาชนช่วงเทศกาลสงกรานต์ 2565 ได้จัดประชุมร่วมกับผู้ประกอบการขนส่ง จํานวน 39 ราย และสมาคมผู้ประกอบการขนส่ง จํานวน 3 สมาคม โดยขอความร่วมมือผู้ประกอบการขนส่งดําเนินการตามที่กระทรวงคมนาคมได้กําหนดมาตรการรณรงค์คนบ้านใกล้เดินทางออกจากกรุงเทพฯ ทีหลัง และเดินทางกลับเข้ากรุงเทพฯ ก่อน เพื่อกระจายการเดินทางและเหลื่อมเวลาการเดินทาง ในเส้นทางเข้า - ออกกรุงเทพฯ โดยขอความร่วมมือประชาชนที่เดินทางกลับภูมิลําเนาหรือท่องเที่ยว ซึ่งมีจุดหมายปลายทางอยู่ภายในรัศมี 200 - 300 กิโลเมตร จากกรุงเทพฯ ให้ปฏิบัติตามมาตรการ “บ้านใกล้ ออกทีหลัง - กลับไว”โดยให้เดินทางออกจากกรุงเทพฯ ในวันที่ 14 เมษายน 2565 และกลับกรุงเทพฯ ในวันที่ 16 เมษายน 2565 สําหรับมาตรการ “บ้านไกล ออกไว - กลับทีหลัง” ให้เดินทางออกจากกรุงเทพฯ ระหว่างวันที่ 12 - 13 เมษายน 2565 และกลับเข้ากรุงเทพฯ ระหว่างวันที่ 16 - 17 เมษายน 2565 โดยการเหลื่อมเวลาในการเดินทางดังกล่าวจะช่วยกระจายปริมาณการจราจรบนท้องถนน และบรรเทาปัญหาการจราจรติดขัดในช่วงเทศกาลสงกรานต์ 2565
รองอธิบดีกรมการขนส่งทางบก กล่าวเพิ่มเติมว่า ขบ. ได้ขอความร่วมมือผู้ประกอบการขนส่งในการปรับลดอัตราค่าบริการ โดยผู้ประกอบการขนส่งรถโดยสารประจําทางสามารถปรับลดอัตราค่าโดยสารรถประจําทาง หมวด 2 และหมวด 3 ได้ไม่เกินร้อยละ 20 ของอัตราค่าโดยสารที่กําหนด ในช่วงเทศกาลสงกรานต์ ระหว่างวันที่ 11 - 17 เมษายน 2565 เบื้องต้น บริษัท NEX Express จํากัด ผู้ให้บริการรถโดยสารประจําทาง หมวด 2 สายที่ 21 กรุงเทพฯ - นครราชสีมา ประกาศลดค่าโดยสาร 20% เหลือเพียง 168 บาท ในช่วงเทศกาลสงกรานต์ 2565 ระหว่างวันที่ 11 - 17 เมษายน 2565 รายละเอียดเป็นไปตามเงื่อนไขที่บริษัทกําหนด และบริษัท พันทิพย์ (1970) จํากัด ผู้ให้บริการรถโดยสารประจําทาง หมวด 3 สายที่ 745 สุราษฎร์ธานี - นครศรีธรรมราช สายที่ 488 สุราษฎร์ธานี - ตรัง และสายที่ 727 สุราษฎร์ธานี - ภูเก็ต ประกาศลดค่าโดยสาร 20% ทั้งนี้ การปรับลดเป็นไปตามวันเวลาและเงื่อนไขที่บริษัทกําหนด นอกจากนี้ ได้ขอความร่วมมือสมาคมผู้ประกอบการรถขนส่งทั่วไทย ให้ผู้ประกอบการขนส่งรถโดยสารไม่ประจําทางปรับลดอัตราค่าเช่าเหมาในช่วงเทศกาลสงกรานต์ 2565 ซึ่งสมาคมผู้ประกอบการรถขนส่งทั่วไทยได้ตอบรับเข้าร่วมมาตรการดังกล่าว โดยกําหนดอัตราค่าเช่าเหมาพิเศษสําหรับการเดินทาง ระหว่างวันที่ 6 - 12 เมษายน 2565 วันละ 4,999 บาท ไม่รวมค่าน้ํามันและค่าผ่านทาง วันละไม่เกิน 400 กิโลเมตร ซึ่งมีสมาชิกเข้าร่วมโครงการทั้งสิ้นจํานวน 34 ราย
รัฐบาลไทย-ข่าวทำเนียบรัฐบาล-ก.แรงงาน แจงผลจ้างงานคนพิการเชิงสังคม ปี 65 เกินเป้า 40% เกิดรายได้กว่า 159 ล้านบาท/ปี
วันจันทร์ที่ 31 มกราคม 2565
ก.แรงงาน แจงผลจ้างงานคนพิการเชิงสังคม ปี 65 เกินเป้า 40% เกิดรายได้กว่า 159 ล้านบาท/ปี
.....
กระทรวงแรงงาน แจงผลดําเนินโครงการส่งเสริมการจ้างงานคนพิการเชิงสังคม ประเภทจ้างเหมาบริการ ในปี 2565 โดยมีเป้าหมายว่าคนพิการเชิงสังคม 1,000 คน ต้องมีงานทํา
.
จากข้อมูลล่าสุด พบว่ามีคนพิการเชิงสังคมกว่า 1,400 คน ถูกรับเข้าทํางานแล้ว เพิ่มขึ้นจากเป้าหมายเดิม ร้อยละ 40 ก่อให้เกิดรายได้ 159,943,425 บาท/ปี ซึ่งเป็นผลมาจากความร่วมมือระหว่างภาครัฐ กับสถานประกอบการภาคเอกชน 181 แห่ง ที่ได้ให้สิทธิคนพิการเชิงสังคมตามโครงการดังกล่าว
.
ระยะต่อไป กระทรวงแรงงานจะขยายการมีงานทําให้คนพิการเชิงสังคม มีงานและรายได้เพิ่มขึ้นปีละ 20% ภายใน 4 ปี ซึ่งจะเป็นการสร้างโอกาส ความเสมอภาคทางสังคม ยกระดับคุณภาพชีวิตของผู้พิการให้ดีขึ้นได้
.
อ่านเพิ่มเติม คลิกhttps://www.thaigov.go.th/news/contents/details/50744
-------------------
รัฐบาลไทย-ข่าวทำเนียบรัฐบาล-โครงการประกันรายได้เกษตรกรและรักษาเสถียรภาพราคาพืช 3 ชนิด
วันศุกร์ที่ 29 ตุลาคม 2564
โครงการประกันรายได้เกษตรกรและรักษาเสถียรภาพราคาพืช 3 ชนิด
วันศุกร์ที่ 29 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติโครงการประกันรายได้เกษตรกรและมาตรการคู่ขนานรักษาเสถียรภาพราคาพืช 3 ชนิด คือ ข้าว มันสําปะหลัง ข้าวโพดเลี้ยงสัตว์ ปี 2564/65 วงเงินรวม 27,000 ล้านบาท ประกอบด้วย การประกันราคาข้าว ความชื้นไม่เกินร้อยละ 15 ราคาตั้งแต่ 10,000 – 14,000 บาท/ตัน ขึ้นกับชนิดข้าว ประกันราคาข้าวโพดเลี้ยงสัตว์ชนิดเมล็ดความชื้นร้อยละ 14.5 ราคา 8.5 บาท/กก. ครัวเรือนละไม่เกิน 30 ไร่ และประกันราคาหัวมันสําปะหลังสดเชื้อแป้งร้อยละ 25 ราคา 2.50 บาท/กก. ครัวเรือนละไม่เกิน 100 ตัน ส่วนโครงการคู่ขนานได้แก่ การเพิ่มประสิทธิภาพการเพาะปลูก การรวบรวมเพื่อเพิ่มมูลค่าและการแปรรูป เพื่อสร้างความมั่นคงทางรายได้ให้แก่เกษตรกรกว่า 5.6 ล้านครัวเรือน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​นายกรัฐมนตรีเทิดทูน สมเด็จฯ พระบรมราชชนนีพันปีหลวง ทรงอนุรักษ์และส่งเสริมผ้าไทย รวมทั้งผลิตภัณฑ์ผ้าไหมลายขอพระราชทานฯ จากสมเด็จพระเจ้าลูกเธอฯ พร้อมเชิญชวนคนไทยเที่ยวงานโอทอปไทยฯ
วันอังคารที่ 14 ธันวาคม 2564
​นายกรัฐมนตรีเทิดทูน สมเด็จฯ พระบรมราชชนนีพันปีหลวง ทรงอนุรักษ์และส่งเสริมผ้าไทย รวมทั้งผลิตภัณฑ์ผ้าไหมลายขอพระราชทานฯ จากสมเด็จพระเจ้าลูกเธอฯ พร้อมเชิญชวนคนไทยเที่ยวงานโอทอปไทยฯ
​นายกรัฐมนตรีเทิดทูน สมเด็จฯ พระบรมราชชนนีพันปีหลวง ทรงอนุรักษ์และส่งเสริมผ้าไทย รวมทั้งผลิตภัณฑ์ผ้าไหมลายขอพระราชทานฯ จากสมเด็จพระเจ้าลูกเธอฯ พร้อมเชิญชวนคนไทยเที่ยวงาน “โอทอปไทย สู้ภัยโควิด-19” อุดหนุนผลิตภัณฑ์จากชุมชน
วันนี้ (14 ธันวาคม 2564) เวลา 09.00 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการเพื่อประชาสัมพันธ์การจัดงาน “โอทอปไทย สู้ภัยโควิด-19” โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายนิพนธ์ บุญญามณี รัฐมนตรีช่วยว่าการกระทรวงมหาดไทย และนายดิสทัต โหตระกิตย์ เลขาธิการนายกรัฐมนตรี ร่วมชมนิทรรศการในครั้งนี้ด้วย
นายกรัฐมนตรีกล่าวสํานึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงเห็นความสําคัญในการอนุรักษ์และฟื้นฟูการใช้ “ผ้าไทย” ที่ทรงเป็นแบบอย่างในการใช้ผ้าไทยด้วยพระองค์เอง ปัจจุบันยังมีผ้าไทยลายขอที่มีความสวยงาม ประณีต เป็นผลิตภัณฑ์ที่ได้รับพระราชทานเหรียญรางวัลชนะเลิศจากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ซึ่งในวันนี้นายกรัฐมนตรียังได้สวมใส่เสื้อที่ทํามาจากผ้าไทยลายขอด้วยเช่นกัน นายกรัฐมนตรีให้ความสนใจสอบถามผู้ประกอบการสินค้าผลิตภัณฑ์ผ้าลายขอ ถึงการออกแบบ ลวดลาย และราคาสินค้า รวมถึงเยี่ยมชมกระเช้าของขวัญของฝากจากผลิตภัณฑ์ชุมชนอีกด้วย
ในโอกาสนี้ นายกรัฐมนตรีรับมอบผลิตภัณฑ์ “ผ้าดอนกอย” (Donkoi) จากปลัดกระทรวงมหาดไทย เพื่อร่วมประชาสัมพันธ์ผลิตภัณฑ์ผ้าย้อมครามจากชุมชนบ้านดอนกอย จังหวัดสกลนคร โดยชาวบ้านในชุมชนพัฒนาลายผ้าตั้งแต่การเลี้ยงไหม การใช้สีธรรมชาติในการย้อมเส้นใยจากชุมชนบ้านดอนกอย ซึ่งพัฒนาดอนกอยโมเดล ด้วยการสร้างแบรนด์ พัฒนาลายผ้า จากสํานักงานหม่อนไหมเฉลิมพระเกียรติ
โอกาสนี้ นายกรัฐมตรียังเชิญชวนคณะรัฐมนตรีและประชาชน ให้ร่วมกันอุดหนุนผลิตภัณฑ์ OTOP จากชุมชน ในงาน “โอทอปไทย สู้ภัยโควิด-19” ที่จะจัดขึ้นระหว่างวันที่ 18 – 26 ธันวาคม 2564 ณ ชาเลนเจอร์ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี จังหวัดนนทบุรี เพื่อให้คนไทยร่วมซื้อสินค้าจากผู้ประกอบการชาวบ้านในชุมชนด้วย
.................................
รัฐบาลไทย-ข่าวทำเนียบรัฐบาล-ฤดูผลไม้! นายกฯ เชิญชวนคนไทยอุดหนุนผลไม้จากชาวสวนทั้งทางออนไลน์และออฟไลน์ ด้านการส่งออก เตรียมเจาะตลาดใหม่ “ตะวันออกกลาง”
วันอังคารที่ 5 เมษายน 2565
ฤดูผลไม้! นายกฯ เชิญชวนคนไทยอุดหนุนผลไม้จากชาวสวนทั้งทางออนไลน์และออฟไลน์ ด้านการส่งออก เตรียมเจาะตลาดใหม่ “ตะวันออกกลาง”
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ติดตามการกระจายสินค้าผลไม้ในช่วงฤดูกาลผลไม้ ซึ่งคาดว่าปีนี้จะมีผลผลิตออกมาเพิ่ม 13% คิดเป็นปริมาณรวม 5.4 ล้านตัน จึงประสานหน่วยงานต่าง ๆ เพื่อเตรียมช่องทางการขายในประเทศทั้งแบบออฟไลน์และออนไลน์ เช่น การรับซื้อผ่านข้อตกลงระหว่างกลุ่มเกษตรกรกับห้าง ตลาดกลางสินค้าเกษตร ลาซาด้า ไปรษณีย์ไทย และขอเชิญชวนคนไทยบริโภคผลไม้ไทยโดยร่วมกันอุดหนุนจากเกษตรกรชาวสวนตามช่องทางต่าง ๆ
.
ทั้งนี้ จะมีมหกรรมช้อปออนไลน์จําหน่ายทุเรียนและมังคุด ผ่านการไลฟ์สดในช่วงเดือน พ.ค. - มิ.ย. 65 ส่วนตลาดต่างประเทศ กระทรวงเกษตรและสหกรณ์ และกระทรวงพาณิชย์ ร่วมกันปูทางเพื่อเจาะตลาดใหม่ ๆ โดยมีเป้าหมายสําคัญเป็น ภูมิภาคตะวันออกกลาง รวมถึงจัดกิจกรรมส่งเสริมการค้าผลไม้ไทยตามด่านชายแดนด้วย
.
อ่านเพิ่มเติม คลิก >>https://www.thaigov.go.th/news/contents/details/53234
#ไทยคู่ฟ้า#ร่วมต้านโควิด19
-------------------